สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 4 ธ.ค. 60
4 ธ.ค. 2560

ดัชนีดาวโจนส์ตลาดหุ้นนิวยอร์กปิดปรับตัวลงเมื่อวันศุกร์ (1 ธ.ค.) เนื่องจากปัจจัยทางการเมืองของสหรัฐ หลังจากที่นายไมเคิล ฟลินน์ อดีตที่ปรึกษาความมั่นคงแห่งชาติของประธานาธิบดีโดนัลด์ ทรัมป์ ได้ให้การซัดทอดทรัมป์ว่าเป็นผู้สั่งการให้เขาทำการติดต่อกับเจ้าหน้าที่รัสเซียในช่วงที่มีการเลือกตั้งประธานาธิบดีสหรัฐในปีที่แล้ว
ดัชนีเฉลี่ยอุตสหกรรมดาวโจนส์ปิดที่ 24,231.59 จุด ลดลง 40.76 จุด หรือ -0.17% ดัชนี Nasdaq ปิดที่ 6,847.59 จุด ลดลง 26.39 จุด หรือ -0.38% และดัชนี S&amp;P500 ปิดที่ 2,642.22 จุด ลดลง 5.36 จุด หรือ -0.20%
 
ตลาดหุ้นยุโรปปิดลบเมื่อวันศุกร์ (1 ธ.ค.) หลังมีรายงานว่า นายไมเคิล ฟลินน์ อดีตที่ปรึกษาความมั่นคงแห่งชาติของนายโดนัลด์ ทรัมป์ ประธานาธิบดีสหรัฐ ออกมายอมรับว่าตนได้ให้การเท็จต่อสำนักงานสอบสวนกลางสหรัฐ (FBI) เกี่ยวกับกรณีที่เคยสนทนาร่วมกับเจ้าหน้าที่รัสเซียในช่วงการเลือกตั้งประธานาธิบดีสหรัฐ พร้อมซัดทอดว่าทรัมป์เป็นบุคคลที่สั่งการให้ตนติดต่อกับเจ้าหน้าที่รัสเซีย
ดัชนี Stoxx Europe 600 ปรับตัวลง 0.7% ปิดที่ 383.97 จุด สำหรับตลอดสัปดาห์ ดัชนี้ร่วงลง 0.7% เช่นกัน
ดัชนี CAC-40 ตลาดหุ้นฝรั่งเศสปิดที่ 5,316.89 จุด ลดลง 55.90 จุด หรือ -1.04% ดัชนี DAX ตลาดหุ้นเยอรมันปิดที่ 12,861.49 จุด ลดลง 162.49 จุด หรือ -1.25% และดัชนี FTSE 100 ตลาดหุ้นลอนดอนปิดที่ 7,300.49 จุด ลดลง 26.18 จุด หรือ -0.36%
 
ดัชนีตลาดหุ้นลอนดอนปิดปรับตัวลงเมื่อวันศุกร์ (1 ธ.ค.) หลังจากที่นายไมเคิล ฟลินน์ อดีตที่ปรึกษาความมั่นคงแห่งชาติของประธานาธิบดีโดนัลด์ ทรัมป์ ได้ออกมายอมรับว่า ตนได้ให้การเท็จต่อสำนักงานสอบสวนกลางสหรัฐ (FBI) เกี่ยวกับการสนทนาร่วมกับเจ้าหน้าที่รัสเซียในช่วงเลือกตั้งประธานาธิบดีสหรัฐ
ดัชนี FTSE 100 ลดลง 26.18 จุด หรือ -0.36% ปิดที่ 7,300.49 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (1 ธ.ค.) เนื่องจากตลาดยังคงขานรับการที่ที่ประชุมกลุ่มประเทศผู้ส่งออกน้ำมัน (โอเปก) และกลุ่มผู้ผลิตนอกโอเปก เห็นพ้องให้ขยายเวลาลดกำลังการผลิตจนถึงสิ้นปีหน้า
สัญญาน้ำมันดิบ WTI ส่งมอบเดือนม.ค. เพิ่มขึ้น 96 เซนต์ หรือ 1.7% ปิดที่ 58.36 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. เพิ่มขึ้น 1.10 ดอลลาร์ หรือ 1.8% ปิดที่ 63.73 ดอลลาร์/บาร์เรล
 
สัญญาทองคำตลาดนิวยอร์กปิดบวกวันศุกร์ (1 ธ.ค.) หลังรายงานข่าวที่ว่า นายไมเคิล ฟลินน์ อดีตที่ปรึกษาความมั่นคงแห่งชาติของประธานาธิบดีโดนัลด์ ทรัมป์ ได้ให้การเท็จต่อสำนักงานสอบสวนกลางสหรัฐ (FBI) เกี่ยวกับการพูดคุยกับเจ้าหน้าที่รัสเซีย
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 5.60 ดอลลาร์ หรือ 0.44% ปิดที่ระดับ 1,282.30 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 8.6 เซนต์ หรือ 0.52% ปิดที่ 16.388 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 1.9 ดอลลาร์ หรือ 0.2% ปิดที่ 940.6 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 1.3% ปิดที่ 1,016.25 ดอลลาร์/ออนซ์
 
สกุลเงินดอลลาร์สหรัฐอ่อนค่าลงเมื่อเทียบกับเงินสกุลหลักส่วนใหญ่ การซื้อขายที่ตลาดนิวยอร์กเมื่อวันศุกร์ (1 ธ.ค.) หลังจากที่นายไมเคิล ฟลินน์ อดีตที่ปรึกษาความมั่นคงแห่งชาติของประธานาธิบดีโดนัลด์ ทรัมป์ ได้ออกมายอมรับว่า ตนได้ให้การเท็จต่อสำนักงานสอบสวนกลางสหรัฐ (FBI) เกี่ยวกับการสนทนาร่วมกับเจ้าหน้าที่รัสเซียในช่วงเลือกตั้งประธานาธิบดีสหรัฐ
ยูโรแข็งอ่อนค่าลงเมื่อเทียบกับดอลลาร์ ที่ระดับ 1.1892 ดอลลาร์ จากระดับ 1.1903 ดอลลาร์ ในขณะที่ปอนด์อ่อนค่าลงแตะ 1.3467 ดอลลาร์ จากระดับ 1.3526 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7611 ดอลลาร์ จากระดับ 0.7565 ดอลลาร์
ดอลลาร์อ่อนค่าลงเมื่อเทียบกับเยน ที่ระดับ 112.05 เยน จากระดับ 112.46 เยน และอ่อนค่าลงเมื่อเทียบกับฟรังก์สวิส ที่ระดับ 0.9762 ฟรังก์สวิส จากระดับ 0.9837 ฟรังก์สวิส